《和胡西曹示顾贼曹》
明代·童冀

朔土秋气高，日夕来凉幰。
鸿雁已南乡，游子寒无衣。
履霜戒坚冰，几者动之微。
所以漆室女，浩叹忧园葵。
烨烨阶下兰，一夕遽变衰。
愁来谁与语，有酒聊自挥。
故乡岂不怀，我行尚迟迟。
百年同适客，何事主叹悲。

作者简介：浙江金华人，字中州。洪武时征入书馆。与宋濂、姚广孝等相唱和。出为全州教官，官至北平教授。以罪死。有《尚絅斋集》。